Gerbrand Adriaenszoon Bredero
Store norske leksikon,Språk og litteratur,Litteratur i verden,Europa,Nederlands litteratur
Gerbrand Adriaenszoon Bredero var en nederlandsk dikter og regnes som en av de store personligheter i Nederlands kulturelle storhetstid på 1600-tallet.
Som dramatiker skrev han romantiske ridderdramaer, farser, blant annet Klucht van de koe (1612, Farsen om kua) og lystspilllet Moortje (1615) og mesterverket De Spaansche Brabander (1617), bygd over den pikareske romanen Lazarillo de Tormes. Hans lyrikk er preget av frodig folkediktning, renessansens kjærlighetslyrikk og den nederlandske barokkens didaktiske fromhetspoesi. Les mer i Store norske leksikon Nederlands litteratur Eksterne lenker Bredero i Digitale Bibliotheek voor de Nederlandse Letteren (nederlandsk)